kardosdrur/scandi-wiki huggingface dataset:
Nikolaj Lyngø

Nikolaj Lyngø (født 3. februar 1998) er en dansk fodboldspiller, der spiller for Jammerbugt FC.

Karriere 
Efter at have tilbragt et år på Vejle Idrætsefterskole fra 2013 til 2014 og spillet for Vejle Boldklub, skiftede Lyngø til AaB i 2014, hvor han skrev under på en toethalvtårig kontrakt.

Medio juni 2017 blev det offentliggjort, at Lyngø rykkede op i AaB's førsteholdstrup på permanent basis sammen med U/19-holdkammeraten Marco Ramkilde. Han fik sin debut for AaB den 4. maj 2018, da han startede inde og spillede alle 90 minutter i et 2-1-nederlag ude til AC Horsens.

Han blev den 3. august 2018 udlejet til 2. divisionsklubben Jammerbugt FC frem til 31. december 2018, hvor hans kontrakt med AaB samtidig udløb. Han spillede i løbet af efteråret 2018 16 kampe og scorede to mål for Jammerbugt FC.

Hartford Athletic 
Jimmy Nielsen, der er en tidligere AaB-spiller, hvor Lyngø fik sin fodboldopdragelse, udtalte den 7. november 2018, at han med Hartford Athletic havde hentet Lyngø til den amerikanske United Soccer League. Lyngø skrev under på en etårig aftale med option på yderligere et år. Aftalen var transferfri, da Lyngø samtidigt havde kontraktudløb i AaB. Han spillede ti kampe i foråret 2019 for Hartford Athletic.

Retur til Jammerbugt FC 
I starten af juli 2019 vendte Lyngø tilbage til Jammerbugt efter et halvt år i USA. Ved hjemkomsten skrev han under på en etårig aftale.

Referencer

Eksterne henvisninger 
 
 Nikolaj Lyngø på AaB's hjemmeside

Fodboldspillere fra Danmark
Fodboldspillere fra Aalborg KFUM
Fodboldspillere fra Vejle Boldklub
Fodboldspillere fra AaB
Fodboldspillere fra Jammerbugt FC
Fodboldspillere fra Hartford Athletic
Daniel Oss

Daniel Oss (født 13. januar 1987 i Trento) er en italiensk professionel landevejscykelrytter, der er på kontrakt hos . Han blev professionel i 2009.

Kilder

Eksterne henvisninger 

Mandlige cykelryttere fra Italien
Bjørnelv fangelejr

Bjørnelv fangelejr () var en norsk fangelejr på Saltfjellet (ved Sukkertoppen nær ved Stødi) under besættelsen af Norge under Anden verdenskrig.

Historie
Lejren "blev etableret foråret 1944 med 500 fanger"; firmaet Fa. Siemer und Müller og fanger skulle bygge bro over Silba-elven, skrev lokalhistoriker Uffe Drost i en artikel i Jyllands-Posten.

Lejren hadde 291 fanger i maj 1945. I lejrens levetid hadde den fanger fra Sovjetunionen.

Se også
Besættelsesmagtens fangelejre i Norge under Anden verdenskrig
Polarbanen

Referencer

Eksterne henvisninger
Fotografier fra Bjørnelv-lejren

Fængsler og opsamlingslejre i Det tredje rige
Fængsler i Norge
Démocrate (MoDem et indépendants)

Group Démocrate (MoDem et indépendants), tidligere Groupe Mouvement démocrate (Modem) (bogstaveligt Gruppen den demokratiske bevægelse), er en midterorienteret gruppe i den franske Nationalforsamling. Gruppen blev gendannet efter parlamentsvalget i 2017, og dets leder er Marc Fesneau, der har været borgmester i Marchenoir (Loir-et-Cher) siden 2008, og som også har været partisekretær for Modem.

Baggrund for gruppen 
I april 2007 grundlagde François Bayrou partiet Demokratibevægelsen. I de følgende 10 år var Demokratibevægelsen én af Nationalforsamlingens små partier.

Ved primærvalget forud for præsidentvalget i 2017 støttede Modem uofficielt Alain Juppé. Det blev imidlertid François Fillon, der vandt Republikanernes primærvalg, og Modem valgte i stedet at støtte Emmanuel Macron, som ny fransk præsident. 

Sidst i februar 2017 danner François Bayrous Demokratibevægelse en valgalliance med Emmanuel Macrons En Marche !. Valgalliancen betyder, at Moden undgår stemmespild, og at partiet ved parlamentsvalget i juni 2017 øger sit mandattal fra 2 til 42. 

Den 15. maj 2017 danner Édouard Philippe sin første regering, der er præget af La République en marche !. Modem vælger at indtræde i Édouard Philippes koalitionsregeringer.

Gruppens sammensætning i 2017 
Gruppen den demokratiske bevægelse bestod af 42 af Nationalforsamlingens 577 medlemmer. Gruppen deltog i Édouard Philippes koalitionsregeringer.

Gruppens sammensætning i 2022 
Efter valget i 2022 har gruppen 48 medlemmer. Tre af medlemmerne kommer fra LREM, mens resten er fra MoDem.

Referencer 

Grupper i den franske nationalforsamling
Grupper i den franske nationalforsamlings 15. valgperiode
Grupper i den franske nationalforsamlings 16. valgperiode
Etableret i 2017
Flemming Nordkrog

Flemming Nordkrog (født 2. maj 1972) er en dansk komponist.

Filmografi 

 Vildheks (2018) - Komponist
 Dan Dream (2017) - Komponist
 Swinger (2016) - Komponist
 Klassekabalen (2015) - Komponist
 Klassekabalen (2015) - Komponist
 Klumpfisken (2014) - Komponist
 All Inclusive (2014) - Komponist
 Tidsrejsen (2014) - Komponist
 I lossens time (2013) - Musik
 Player (2013) - Komponist
 Lærkevej: Til døden os skiller (2012) - Komponist
 Ghettodrengen (2012) - Musik
 En detektiv i provinsen 1:3 (2012) - Komponist
 En detektiv i provinsen 2:3 (2012) - Komponist
 En detektiv i provinsen 3:3 (2012	Komponist
 Sandheden om mænd (2010) - Komponist (suppl. musik)
 Christas mareridt (2010) - Musik
 Udflugt (2010) - Musik
 Her bor Jensen (2010) - Musik
 Musen (2009) - Musik
 Velsignelsen (2009) - Komponist
 Sorte kugler (2009) - Komponist
 Lærkevej (2009) - Musik
 Mig og Naser - Hvor svært kan det være (2008) - Musik
 Mod målet - VM for hjemløse (2007) - Musik
 Kunsten at være Mlabri (2007) - Musik
 Den hemmelige krig (2006) - Musik
 Zezils verden (2005) - Musik
 Den rette ånd (2005) - Musik
 Bare Holger (2005) - Musik
 Løvinden (2004) - Musik
 Tæl til 100 (2004) - Musik
 Dem derovre og de andre (2004) - Musik
 Kongekabale (2004) - Musik
 Der er en yndig mand (2003) - Komponist
 Mellem os (2003) - Musik
 The wild east - portræt af en storbynomade (2002) - Musik
 Arif Hossein - ETV, Dhaka (2002) - Musik
 Stoffers øjeblik (2002) - Musik
 Billy Boy 900 - Vampyrkysset (2002) - Musik
 Debutanten (2002) - Komponist
 Trækfugle (2001) - Musik
 Meningen med Flemming (2001) - Musik
 Den gang jeg slog tiden ihjel (2001) - Musik
 D-Dag (2001) - Musik
 Når lysterne tændes (2001) - Komponist
 Søndag i parken (2000) - Musik
 Frøken Sofie (2000) - Musik
 Gensyn med Østgrønland... Kirsten Bang (1999) - Musik
 Øjesten (1999) - Musik
 Den jyske forbindelse (1999) - Musik
 Der var så mange glæder (1999) - Musik
 En god dag at gø (1998) - Komponist
 Latino (1997) - Musik
 Den usynlige stemme (1997) - Musik

Eksterne Henvisninger 
 

Filmkomponister fra Danmark
Vildheks

Vildheks er en dansk familiefilm fra 2018, filmen er instrueret af Kasper Munk og er baseret på Lene Kaaberbøls bogserie af samme navn.
Filmen er indspillet i Ungarn.

Medvirkende 
Gerda Lie Kaas som Clara
Ferdinand Philip Bach som Oscar
Vera Mi Bachmann som Kahla
Sonja Richter som Moster Isa
May Lifschitz som Kimæra
Signe Egholm Olsen som Mor Mille
Kirsten Olesen som Thuja
Kristoffer Joner som Mester Millanconda

Eksterne henvisninger

Danske film fra 2018
Familiefilm fra Danmark
Film fra Danmark (administrationskategori)
Dansksprogede film
1-2-Switch

1-2-Switch er et multiplayerspil, der er udviklet af Nintendo til Nintendo Switch. Spillet indeholder 28 minispil designet til at demonstrere funktionerne i Joy-Con-håndkontrollerne og blev givet ud den 3. marts 2017, samme dato som Nintendo Switch blev lanceret.

1-2-Switch gør aktiv brug af bevægelsesfølsomheden, vibreringsfunktionen og IR-kameraet i Joy-Con-håndkontrollerne. I spillet opfordres spillerne til at se på hinanden i stedet for skærmen, og handle i overensstemmelse med lydeffekterne samt modspillerens reaktioner.

Minispil 
1-2-Switch indeholder 28 forskellige minispil hvoraf de fleste kræver to deltagere. Minispillene består af følgende:

Referencer

Eksterne henvisninger 
 
 Officiel hjemmeside 

Computerspil fra 2017
Nintendo Switch-spil
Slangens gave

Skammerens datter II: Slangens gave er en dansk ungdomsfilm, der havde premiere 24. januar 2019. Filmen er instrueret af Ask Hasselbalch og er baseret på Lene Kaaberbøls bogserie. Filmen er tilladt for alle, men frarådes børn under 11 år. De fleste af optagelserne fandt sted i Tjekkiet, som den foregående film, Skammerens datter (2015). Filmen springer usædvanligt nok den anden bog i serien over, og går direkte til den tredje i serien, Slangens gave. I et interview med hovedrolleindehaverne Rebecca Emilie Sattrup og Petra Scott, fortæller de hvordan historien i Slangens gave er mere interessant og at fire film, ville være i overkanten.

Medvirkende 
Rebecca Emilie Sattrup som Dina
Petra Scott som Rosa
Mikkel Arndt som Drakan
Jakob Oftebro som Nico
Agnes Kittelsen som Melussina
Søren Malling som Våbenmesteren
Dejan Cukic som Sezuan
Stina Ekblad som Dama Lizea
Nicolas Bro som Sarkan

Modtagelse 
De danske filmanmeldere var i høj grad uenige om filmen. "Uden at ryste på hånden tager Ask Hasselbalch over fra Kenneth Kainz, der instruerede den første film. Hasselbalch tilføjer større landskaber (hurra for Østeuropas vilde skove!) og mere rum til skuespillerne, der får plads til ikke blot at reagere, men reflektere." Skrev Stephanie Caruana i Berlingske og gav filmen fem ud af seks stjerner. De resterende anmeldelser fordelte sig jævnt mellem top og bund. Filmmagasinet Ekko og Soundvenue gav fire ud af seks stjerner og Jyllands-Posten gav to ud af seks stjerner.

Eksterne henvisninger

Dansksprogede film 
Danske film fra 2018
Familiefilm fra Danmark
Groupe UDI et indépendants

Groupe UDI et indépendants (LRC-UDI) (dansk: Gruppen af de konstruktive republikanere samt UDI (Unionen af demokrater og uafhængige)) er en midterorienteret gruppe i den franske Nationalforsamling. Gruppen blev dannet efter valget i 2017.

Baggrund for gruppen 
I 2002 dannede gaullisterne partiet UMP (Union for en folkelig bevægelse). Formålet med UMP var at samle flere mindre midterpartier og højrepartier til et fælles stort parti.

UMP blev det største borgerlige parti i Frankrig. Denne position beholdt partiet også efter, at det skiftede navn til Republikanerne i 2015.

Ved valgene i 2017 gik Republikanerne kraftigt tilbage. François Fillon, der var deres præsidentkandidat, fik kun 20 procent af stemmerne, og han gik ikke videre til anden valgrunde. Stemmeandelen ved parlamentsvalget var nogenlunde det samme. Alligevel blev de Nationalforsamlingens næststørste parti. De fik 112 af Nationalforsamlingens 577 pladser.

Republikanernes højreorienterede flertal ønskede at føre en klar oppositionspolitik mod den midterregering, som præsident Emmanuel Macron havde udnævnt. De midterorienterede konstruktive republikanere (Républicains constructifs) ønskede imidlertid at samarbejde med regeringen, og i slutningen af juni 2017 brød op mod 20 parlamentarikere ud af det republikanske parti. For første gang siden UMP blev dannet i 2002, gik det gaullistiske højre og det gaullistiske centrum hver sin vej.

I årene efter 2002 var der en række mindre centrum-højre partier, der ikke ønskede at tilslutte sig UMP. En række af disse partier dannede Unionen af demokrater og uafhængige (UDI) i 2012.

Ved valget i juni 2017 fik UDI 18 mandater. I slutningen af juni dannede UDI og de konstruktive republikanere Gruppen af de konstruktive republikanere samt UDI (Unionen af demokrater og uafhængige).

Gruppens sammensætning 
Gruppen består af 18 mandater fra UDI og op mod 20 mandater fra konstruktive republikanere.

Grupper i den franske nationalforsamling
Etableret i 2017
Vladislav 3. af Polen

Vladislav 3., også kaldet Vladislav af Varna, (31. oktober 1424–10. november 1444) var konge af Polen fra 1434 til 1444 og af Ungarn og Kroatien fra 1440 til 1444.

Vladislav 3. var søn af Vladislav 2. Jagello af Polen og Hedvig af Polen. Han anførte det sidste europæiske korstog, da han med en ungarsk, tysk, tjekkisk og polsk hær angreb det osmanniske Balkan. Forsøget mislykkedes, og kongen faldt i Slaget ved Varna i det nuværende Bulgarien i 1444.

Se også 
 Polens regenter
 Ungarns regenter

Konger af Polen
Konger af Ungarn
Huset Jagiello
Konger af Kroatien
Walk off the Earth

Walk off the Earth er et canadisk indie-rockband, der er aktiv siden 2006.

I begyndelsen af 2012 fik bandet et hit med sangen Somebody that I used to know, som var en coverversion af Gotye. Sangen blev i første omgang kendt via YouTube, og det specielle var, at de fem musikere spillede sammen på kun én guitar. Ud over covernummeret af Gotye indspillede bandet numre af en række andre kunstnere og bands, som The Beatles, Nirvana, B.o.B, Whiz Khalifa, Radiohead, Adele, Eminem, Rihanna, Maroon 5, Fun, Bruno Mars og Taylor Swift. Hvor de medfølgende YouTube-videoer af Walk off the Earth først hovedsageligt bestod af sjov og kærlighed til musik, med masser af brugen af loopstation og flyvende ukuleles, blev de senere gennemtænkte og kunstneriske, især efter antallet af deres egne originale sange voksede.

Også gæstemusikere som Julia Nunes, Beatboxer KoreanFX og den belgiske sanger Selah Sue medvirker i bandets musik og videoklips.

Bandmedlemmer 
 Gianni Luminati: guitar, elektrisk guitar, bas, ukulele, banjo, kazoo,  keyboard, perkussion, vokal, theremin, beatbox, xylofon, cello, kontrabas, didgeridoo.
 Ryan Marshall: guitar, ukulele, sang, trompet, bas, vokal.
 Mike Taylor (almindeligt kendt som "Beard Guy"): keyboards, didgeridoo, trompet, vokal.
 Joel Cassady: trommer, bas, perkussion, guitar, ukulele.
 Sarah Blackwood: guitar, el-guitar, mandolin, kazoo, ukulele, banjo, bas, vokal, klaver, klokkespil, tamburin.

Diskografi

Referencer

Eksterne henvisninger 

 Officiel hjemmeside
 Youtube

Rockgrupper fra Canada
Indierockgrupper fra Canada
YouTube
Musikgrupper fra 2006
Sacha Modolo

Sacha Modolo (født 19. juni 1987) er en tidligere professionel italiensk landevejscykelrytter. Modolo blev professionel for det irskregistreret hold Colnago CSF Inox i 2010.

Karriere 
Modolo blev professionel på Colnago-holdet for 2010-sæsonen, efter en stærk 2009-sæson hvor højdepunktet var bronzemedaljen under U23 EM på landevej. Starten på debutsæsonen var god med nogle fine placeringer i spurterne under Giro di Sardegna og Tirreno-Adriatico. Under den traditionsrige endagsklassiker Milano-Sanremo opnåede han en fjerdeplads. Han fik også sin debut i Giro d'Italia hvor han var med i nogen af spurterne, men udgik på 8. etape. 2011-sæsonen blev indledt med moderate resultater. Denne tendens vendes dog under Albert Achterhes Profronde van Drenthe, hvor han sluttede som nummer 2. I Giroen var han fremme i en del af spurterne, men udgik på 12. udgik.

Eksterne henvisninger 

Mandlige cykelryttere fra Italien
Henri Camara

Henri Camara (født 10. maj 1977 i Dakar) er en senegalesisk fodboldspiller, der spiller som angriber for den græske klub Ionikos FC.

Han har tidligere spillet for den græske klub Atromitos og inden da for klubber i Frankrig og Schweiz. Han spillede 30 kamper for Wolverhampton, inden han blev udlånt til Celtic i Skotland i 2004. I 2005 blev han udlejet til Southampton FC, før han kom til Wigan i samme år.

Henri Camara har spillet over 100 landskampe for Senegal og er topscorer for fodboldlandsholdet.

Eksterne henvisninger 
 

Fodboldspillere fra Senegal
Deltagere ved verdensmesterskabet i fodbold 2002
Fodboldspillere fra Celtic F.C.
Fodboldspillere fra Southampton F.C.
Fodboldspillere fra Wigan Athletic F.C.
Fodboldspillere fra West Ham United F.C.
Fodboldspillere fra Stoke City F.C.
Fodboldspillere fra Sheffield United F.C.
Fodboldspillere fra Atromitos F.C.
Amt Uecker-Randow-Tal

Amt Uecker-Randow-Tal består af 13 kommuner der har fælles forvaltning i byen Pasewalk. Amtet ligger i den sydøstlige del af Landkreis Vorpommern-Greifswald i den østlige del af den tyske delstat Mecklenburg-Vorpommern. Mod syd grænser amtet til delstaten Brandenburg. Midt i Amtet ligger byen Pasewalk, der ikke er en del af amtet, selv om dets forvaltning har til huse der, og løser flere forvaltningsopgaver i fællesskab.

Kommuner og bydele 
 Brietzig med Starkshof
 Fahrenwalde med Bröllin, Friedrichshof og Karlsruh
 Groß Luckow
 Jatznick med Belling, Blumenhagen, Groß Spiegelberg, Klein Luckow, Sandförde, Waldeshöhe og Wilhelmsthal
 Koblentz mit Breitenstein og Peterswalde
 Krugsdorf mit Rothenburg
 Nieden
 Papendorf
 Polzow med Roggow og Neu Polzow
 Rollwitz med Damerow, Schmarsow, Schmarsow-Ausbau og Züsedom
 Schönwalde med Dargitz, Sandkrug og Stolzenburg
 Viereck med Alt-Stallberg, Borken, Marienthal, Neuenkrug, Riesenbrück og Uhlenkrug
 Zerrenthin

1. Januar 2012 blev noge tidligere selvstændige kommuner sammenlagt:
 Damerow og Züsedom i Rollwitz
 Blumenhagen og Klein Luckow i Jatznick

Området 
Amtets område er præget af landbrug, og en del ligger på Ueckermünder Heide. Erhvervsmæssigt og kulturelt er det knyttet til byen Pasewalk.

Eksterne henvisninger 
 Amtets websted

 

 
Landkreis Vorpommern-Greifswald
Værksted (arbejdsrum)

Et værksted er en bygning eller et eller flere lokaler, der indrettet med redskaber og maskiner til udførelse af et håndværk og eller reparationer. for eksempel skomagerværksted, autoværksted eller IC¤-værksted.

Håndværk
Rum
Proprioception

Proprioception eller Balancesansen, fra Latin proprius, betyder "ens egen", "individuel", og capio, kaperer, at tage eller holde om, i forståelse af den relative position af ens egen kropsdele og styrken det kræver at bevæge sige.

Hos mennesker styrer det af proprioceptorere (muskeltener) i de tværstribede skeletalmuskler og sener (Golgiorgan) og den fibrøse kapsel i leddene. Det adskilles fra eksteroception, ved den måde man ser verden omkring sig, og introception, ved den måde man opfatter smerter, sult, etc., og bevægelsen af interne organer

Referencer 

Fysiologi
Vind Hede

Vind Hede er et hedeområde, der ligger vest for landsbyen Vind og sydvest for Holstebro i Vestjylland. Vind Hede er udgør den østligste del af Stråsø Plantage og dækker et areal på cirka 3,7 km². Lilleåen bugter sig langs hedens sydvestlige side.

Vind Hede er kendt for at være et af de sidste steder, hvor urfuglen levede naturligt i Danmark. Vind Hede var derfor fredet som urfuglereservat. Den fandtes på heden indtil 1996, og få år senere blev urfuglen officielt erklæret for uddød i landet.

Den østligste del af heden kendes som Kaj Munks Hede, idet digterpræsten, der var en ivrig jæger, ejede dette stykke af heden og ofte gik på jagt der.

Heden er sammen med Stråsø Plantage statsejet og administreres fra Klosterhede Statsskovdistrikt.

Natur 

Vind Hede er i lighed med andre heder i området præget af lav bevoksning med arter som hedelyng, klokkelyng, mosebølle, tyttebær, revling og den eneste naturlige højere plante, ene. Blandt de knap så almindelige arter finder man fx guldblomme, tormentil og kattefod. Desuden finder man sjældne arter som vårkobjælde samt forskellige former for gøgeurter samt ulvefod.

Efter urfuglens forsvinden er det nu stor regnspove, der er den mest markante fugleart, der yngler i området. En stor del af heden er beskyttet som vildtreservat, hvilket vil sige, at der ikke er adgang om foråret i yngleperioden, ligesom der resten af tiden kun er begrænset adgang.

Blandt pattedyr er det kronhjorten særligt markant, og bestanden er i de senere år vokset til over tusind dyr.

Heden plejes med mellemrum for at undgå, at større planter får fodfæste. Plejen foregår ved fx nedskæring eller kontrolleret afbrænding.

Referencer 

Danske heder
Herning Kommunes geografi
Naturkanon
Gau

Et gau (flertal gaue) var oprindelig en frankisk understatlig enhed. Ordet er en germansk form for latinsk pagus, som man også finder i fransk pays. Gaue var de vigtigste administrative enheder i Frankerriget i  det 9. og 10. århundrede. Mange af dem gik over til at blive grevskaber. Greverne blev først udnævnt som guvernører, men efterhånden gik det over til at blive et arveligt embede.

Tysk brug af gau

I Tyskland baserede det nationalsocialistiske parti NSDAP sin territorielle struktur på gau. Da partiet blev reorganiseret i 1925, blev landet inddelt i regioner som omtrentlig modsvarede de gamle kredse for rigsdagsvalg. Efter partiets magtovertagelse i 1933 var regionerne også civilforsvarsdistrikter. Hvert gau blev ledet af en Gauleiter, udnævnt af Hitler.

Hvert Gau var videre inddelt i Kreise (kredse), styrede af en Kreisleiter, og disse igen var delt i Ortsgruppen (lokalgrupper). I byerne var der et yderligere niveau, da hver Ortsgruppe var delt i Zellen (celler). 

I 1938 blev der oprettet Reichsgaue for Østrig og Tjekkoslovakiet.

Det var totalt 42 Gaue. Dertil kom Auslandsorganisation, som blev administreret som et Gau. Det var planer om at oprette flere i okkuperede områder; specielt i Belgien kom disse planer langt i 1944. Men eftersom krigslykken vendte, blev planerne aldrig ført ud i livet.

Liste over Gaue

Se også
Syssel i Danmarks Nationalsocialistiske Arbejderparti

Undernationale områder
Tysklands historie
Motorkoordination

Motorkoordination er kombinationen af kropsbevægelser skabt med kinematiske (såsom spatial retning), og kinetiske (kræft) parameter der resulterer i bevidste motoriske færdigheder. Motorkoordination opnås når på hinanden følgende dele af samme bevægelse, eller bevægelse af flere lemmer eller kropsdele kombineres på en måde der er veltimet, flydende og effektiv med henblik på den ønskede mål. Dette involverer integrationen af proprioceptiv information der fortæller om positionen og bevægelsen af det muskuloskeletale system med neurale processer i hjernen og rygmarven der kontrollerer, planlægger og videresender motorkommandoer. Cerebellum spiller en kritisk rolle i denne neurale kontrol af bevægelse, og skader på denne del af hjernen eller dens forbindende strukturer og signalveje resultere i svækkelse af koordination, også kendt som ataksi.

Se også 
 Visuomotorik (øje-hånd-koordination)

Fysiologi
Fotofobi

Fotofobi eller Lysfølsomhed er et symptom på abnormal intolerance på den visuelle opfattelse af lys. Som et medicinsk symptom, er fotofobi ikke en dødelig frygt eller fobi, men en oplevelse af ubehag eller smerte i øjnene ved udsættelse for lys eller tilstedeværelsen af faktisk fysisk sensitivitet i øjnene, selvom termen nogle gange også bruges om abnormal eller irrationel frygt for lys, såsom heliofobi. Termen fotofobi kommer fra det græske  φῶς (phōs), der betyder "lys", og  φόβος (phobos), der betyder "frygt". Fotofobi er et almindelig symptom på visuelt sne.

Referencer 

Neurologiske sygdomme
Symptomer
Petekkier

Petekkie, flertal petekkier, er en lille (1-2 mm) rød eller lilla plet på huden, skabt af en mindre blødning fra ødelagte Kapillærer blodkar.

Referencer 

Sygdomme
Funktionel magnetisk ressonanstomografi

Funktionel magnetisk ressonanstomografi eller funktionel MRI (fMRI) er en funktionel neurotomografi procedure der bruger MRI-teknologi der måler hjernens aktivitet.

I den sædvanlige metode sker det ved at ved at måle ændringer associeret med blodgennemstrømning, såkaldt BOLD. Denne teknik beror sig på det faktum at cerebral blodcirkulation og neuronal aktivitet hænger sammen. Når et område af hjernen er i brug, vil mængden af blod i området også stige.

En metode fra 2022 og kaldt DIANA baserer sig på at måle den elektriske aktivitet af nerveceller mere direkte.

Referencer 

 

MRI
Bevidstløshed

Bevidstløshed er en tilstand, hvor alle processerne i storhjernebarken, som hæmmer funktioner som opfattelse, tænkning, følelse, hukommelse og handling, er (midlertidigt eller permanent) ophørt. En bevidstløs person kan ikke erkende sin egen og sine omgivelsers eksistens, og vedkommende reagerer minimalt eller overhovedet ikke på påvirkninger udenfra.

Referencer 

Sygdomme